
REFERAT
privind aprobarea participării în calitate de partener, a Municipiului Timişoara la proiectul aprobat în cadrul Programului Erasmus+, Acţiunea Partnerships for Creativity/Parteneriat pentru creativitate (KA227), intitulat „EXPLORE+ creative explorations of curiosity for innovative transdisciplinary, STEAM and social learning” / „EXPLORE+ explorări creative ale curiozității pentru inovația transdisciplinară, învățare STEAM și socială”, 
cu nr. 2020-1-DE03-KA227-SCH-093721 şi a contribuţiei Municipiului Timişoara în acest proiect


1. Prezentarea situaţiei actuale

Municipiul Timişoara va fi în anul 2023 Capitală Europeană a Culturii şi, conform dosarului cu care a câştigat competiţia naţională, a Strategiei Culturale a Municipiului Timişoara 2014-2024, a Strategiei de Tineret şi a altor documente programatice, şi-a asumat promovarea dialogului intercultural și implicării cetățenilor în viața orașului. 
Precizăm faptul că, la nivelul municipiului există mai multe Consilii Consultative (CC):
· 20 CC de Cartier
· 1 CC pentru Tineri
· 1 CC pentru Minorități Naționale 
Toate acestea funcţionează pe baza dialogului structurat în ceea ce priveşte elaborarea şi monitorizarea aplicării politicilor publice în respectivele domenii. 

Astfel, ca urmare a interesului de principiu manifestat de către administraţia locală timişoreană faţă de proiectul intitulat „EXPLORE+ creative explorations of curiosity for innovative transdisciplinary, STEAM and social learning” / „EXPLORE+ explorări creative ale curiozității pentru inovația transdisciplinară, învățare STEAM și socială”, am fost informaţi cu privire la aprobarea în cadrul Programului Erasmus+, Acţiunea Partnerships for Creativity/Parteneriat pentru creativitate (KA227), a proiectului nr. 2020-1-DE03-KA227-SCH-093721. 

Ţările implicate, respectiv partenerii în proiect sunt: 
1. Germania: Solaris Foerderzentrum fuer Jugend und Umwelt gGmbH Sachsen
2. Portugalia: AGRUPAMENTO DE ESCOLAS PINHEIRO E ROSA 
3. Portugalia: Instituto Lusíada de Cultura 
4. Letonia: Cēsu novada pašvaldība 
5. Letonia: Friendly Appeal Cesis State Grammar School 
6. România: Municipiul Timișoara


2. Schimbări preconizate şi rezultate aşteptate

Proiectul adoptă o abordare transnațională și din perspectiva multiplilor stakeholderi.
Acest lucru este de o importanță crucială în UE, deoarece majoritatea grupurilor de lucru nu lucrează interdisciplinar, iar acest lucru se datorează în mare parte lipsei unei pregătiri adecvate pentru a accesa resursele și rețelele necesare care ar asigura dezvoltarea. 
Deoarece atât implicarea civică, cât și educația sunt domenii foarte dinamice, profesorii și formatorii sunt obligați să conlucreze întotdeauna (transnațional) cu antreprenorii, mentorii, investitorii, factorii de decizie politică și societatea civilă pentru a se asigura că programele lor de învățământ sunt infuzate cu cunoștințele adecvate care ar asigura succesul absolvenților.

Analizând impactul pe termen lung pe termen lung, proiectul EXPLORE + va contribui direct la obiectivele programului Erasmus+, în contextul priorităților apelului extraordinar din anul 2020.
Totodată, contribuie la trei dintre cele patru obiective UE comune ale cadrului strategic pentru cooperarea europeană în educație și formare (ET 2020), după cum urmează:
1. îmbunătățirea calității și eficienței educației și formării; 
2.  promovarea echității, coeziunii sociale și cetățeniei active; 
3. îmbunătățirea spritului creator și novator, incluzând aici și antreprenoriatul, la toate nivelele de educație și formare. 
În același timp, va contribui la cadrul politicilor locale / regionale din domeniul educației, care sunt inspirate sau complementare cu ET 2020.
Va mai contribui și la creșterea „nivelului de conștientizare” și „de implicare” al tinerilor în cadrul mișcărilor care promovează obiectivele europene de tineret. În acest sens, vor avea loc mai multe evenimente comune de formare / mobilitate.
Dorim să subliniem în mod special faptul că acest proiect are o semnificativă componentă novatoare, fiind totodată o continuare firească, în complementaritate, pentru proiectele derulate deja de către entitățile juridice participante.

Prin sinergia părților interesate, din mai multe țări ale UE și din diferite sectoare, proiectul va oferi un sistem abordat din mai multe puncte de vedere și mai realist, centrat pe analiza nevoilor. Acest lucru va contribui la adaptarea competențelor educaționale la nevoia reală a formatorilor / părților interesate din întreaga UE, precum și la creșterea nivelului conștiinței civice locale.

Totodată, proiectul  valorifică și dezvoltă în continuare cunoștințele rezultate din evenimentele „Capitala culturii UE” din Timișoara (România), una dintre primele inițiative de acest fel care abordează educația în Europa.

EXPLORE+ încurajează preluarea pe scară mai largă a specializării tematice complementare, a experiențelor, a abordărilor metodologice prin reunirea părților interesate din diferite țări din UE și din diferite sectoare. În consecință, acesta își propune să ofere un amestec multilateral și mai realist de abilități necesare implicării cetățenești, în contextul noilor cerințe și tendințe din domeniul educației.

Proiectul contribuie la creșterea nivelului de implicare civică la nivelul Europei și la generarea de beneficii intersectoriale, de la producție la educație sau implicare cetățenească prin incluziune socială.

Proiectul „EXPLORE+ creative explorations of curiosity for innovative transdisciplinary, STEAM and social learning” / „EXPLORE+ explorări creative ale curiozității pentru inovația transdisciplinară, învățare STEAM și socială” se înscrie în obiectivele programului Capitală Europeană a Culturii conceput "cu scopul de a apropia popoarele Europei" şi de a celebra contribuţia oraşelor la dezvoltarea culturii. Popularitatea programului, influenţa culturală, socială şi economică tot mai sporite în ultimii ani, precum şi impactul implicării civice asupra comunităţilor şi regiunilor determină şi nevoia unei mai extinse colaborări între oraşe universitare.

În acest context, Municipiul Timişoara, ca partener în proiect, are de câştigat prin împărtăşirea din experienţa şi bunele practici care vor fi analizate în cadrul reuniunilor internaţionale preconizate. De asemenea, ca oraş european definit prin dialogul intercultural, Timişoara a fost şi este un oraş în care multi-culturalitatea şi toleranţa etnică şi religioasă sunt componente definitorii, fapt pentru care poate contribui cu experienţa sa la dialogul trans-european care se va realiza în cadrul proiectului. În consecinţă, proiectul reprezintă o oportunitate pentru Timişoara de a implica activ membri comunităţii în valorificarea viitoare a titlului de Capitală Europeană a Culturii(CEC) prin prisma dialogului şi a combaterii discriminării. 
Trebuie menționat și faptul că în acest proiect, coordonatorul este din Orașul Chemnitz, care va fi – la rândul său – Capitală Europeană a Culturii în anul 2025. În acest mod se poate realiza un transfer constant de know-how între cetățenii și profesioniștii din cele două orașe care vor fi CEC în curând.
Totodată, proiectul oferă Timişoarei oportunitatea de a mobiliza cetăţeni care să ia parte activă la dezbaterea problemelor la nivel european, în oraşele şi ţările partenere în proiect şi în găsirea de soluţii pentru a promova valorile fundamentale universal valabile. Proiectul se orientează spre punerea în valoare a potenţialului programului CEC de a contribui la consolidarera specificului multicultural şi diversificarea modalităţilor de integrare şi cooperare a minorităţilor etnice şi a migranţilor, folosind mobilizarea de resurse din cadrul CEC şi permanentizarea unor acţiuni, prin includerea în programele locale şi regionale multi-anuale de finanţare, în strategii, programe şi planuri de acţiune pentru oraşele şi regiunile participante în proiect, pentru pentru factorii de decizie de la nivel naţional şi european. În cadrul proiectului, partenerii vor analiza şi împărtăşi modalităţi de abordare şi exemple de bună practică în combaterea discriminării şi stimularea implicării civice. 

Pe de altă parte, obiectivul Municipiului Timișoara este acela de a valorifica abilitățile Timișoarei în vederea susținerii – din toate punctele de vedere – a Proiectul Timișoara – Capitală Culturală Europeană, menținându-l ulterior anului de festivități într-o formă durabilă.
Tocmai de aceea, proiectul „EXPLORE+ creative explorations of curiosity for innovative transdisciplinary, STEAM and social learning” / „EXPLORE+ explorări creative ale curiozității pentru inovația transdisciplinară, învățare STEAM și socială” reprezintă un demers binevenit.

Prezentul proiect ar fi folosit pentru a extinde proiectele anterioare prin dezvoltarea implicării civice și educației în contextul viitorului an 2023.


3. Alte informaţii
Coordonarea îi aparține organizației „Solaris Foerderzentrum fuer Jugend und Umwelt gGmbH Sachsen”, cu sediul în Chemnitz (Germania).
Proiectul EXPLORE+ va fi implementat în perioada iunie 2021 - mai 2023.
Acesta nu are nevoie de nicio contribuție financiară proprie din partea Municipiului Timișoara, în calitatea sa de partener. 
Grant-ul aprobat al proiectului este de 276.410,00 EURO.
Grant-ul aprobat – prin proiect – pentru Municipiul Timișoara este de 18.555 EURO, defalcat pe câteva categorii de cheltuieli. Prezentarea cheltuielilor se regăsește în documentul financiar anexat prezentei.
După semnarea unui contract de participare, sumele alocate fiecărui partener vor fi virate în tranșe, pentru derularea activităților în curs.
În unele cazuri va exista necesitatea avansării unor sume din partea Municipiului Timișoara, acestea urmând a fi recuperate în momentul virării acestora din partea finanțatorului, în cuantumul corespunzător prevăzut în documentele financiare oficiale ale Programului ERASMUS+.


4. Concluzii
Având în vedere motivele expuse mai sus, considerăm necesară şi oportună aprobarea participării Municipiului Timişoara, în calitate de partener, în cadrul proiectului intitulat „EXPLORE+ creative explorations of curiosity for innovative transdisciplinary, STEAM and social learning” / „EXPLORE+ explorări creative ale curiozității pentru inovația transdisciplinară, învățare STEAM și socială”, nr. 2020-1-DE03-KA227-SCH-093721, aprobat în cadrul Programului Erasmus+, Acţiunea Partnerships for Creativity/Parteneriat pentru creativitate (KA227), respectiv contribuţiei financiare aferente. 

